Referat fra møte i FAU – Kirkevoll Skole
onsdag 4. april 2018, kl.19.30-21.00, Kvarten

**Saksliste:**

1. Godkjenning av innkalling og saksliste til FAU-møte.
2. Godkjenning av referat fra FAU-møtet 07.03.18
3. Orientering v/ rektor Kari Eng
4. Innspill til arbeidsgruppene
5. Arbeid i gruppene
6. Kort orientering fra gruppene
7. Eventuelt

**Referat:**

**1**. Innkalling ble godkjent

**2**. Referat fra FAU-møtet 7/3 ble godkjent.

**3.** Rektor hadde fått en liste med spørsmål etter forrige FAU-møte og hadde med seg SFO-leder for utfyllende svar på noen av sakene. Følgende saker ble tatt opp:

- Ang. kvalitetsoppfølging: Skolen ønsker gjennomlesning av handlingsplanen av en FAU-gruppe og ønsker tilbakemelding. Skole/hjem-gruppen tar dette.

- Hjertestarter er montert i gymsalen og registrert på skolen. Skolen tar ansvar for service/vedlikehold, men trenger kontaktperson. Bygg- og uteområde-gruppen formidler kontaktperson til rektor. Hjertestarter kan nås med samme nøkkel som til andre lokaler. Forslag om å henge opp info ved lokaler som leies ut på kveldstid. FAU ber om at skolen tar info ang. hjertestarter med i infobrev fra skolen. I tillegg må ansatte informeres.

- Det er kommet spørsmål om hvilke rutiner skolen har hvis elever ikke møter opp og skolen ikke har fått informasjon om fravær. Skolen ønsker beskjed om barn ikke møter opp. Det er best å ringe eller sende mail til skolens postmottak i tilfelle lærer er borte. Rutinene er at lærer skal ta kontakt med foreldre dersom elev ikke møter opp uten at beskjed er gitt. Er noen engstelig for at barn ikke dukker opp, så ta kontakt med skolen. De vil da bli kontaktet raskere. Etterlysning kan først komme litt ut på dagen for de eldste, men vil være tidlig på dag for de yngste. Skole/hjem-gruppen følger opp denne saken videre.

- Det kom opp spørsmål ang. rydding av søppel på skolen og spesielt elven ble nevnt. Det ble også foreslått at elevene bør bidra her. Rektor svarte at elevene kan rydde, men ikke barneskole-elever i elven. Skolen har prøvd å få satt opp et gjerde ned mot elven.

- Status ang. dysleksivennlig skole: Har hatt møte og spesialpedagog har skrevet ferdig søknad, men dette må forankres hos lærerne. Skolen sender ut invitasjon til foreldre som har barn med dysleksi for å samle disse til et møte. Ønsker å danne en kontaktgruppe av foreldre som ikke er for stor. Skolen vil be om tilbakemelding på hva som fungerer og hva som kan gjøres annerledes.

- Brakke/paviljong: Det er ryddet ut av brakkene. Brakkene skal totalrenoveres og kun skjelettet skal stå igjen. Er nå i anbudsprosess for rehabiliteringen.

- Jubileumsforestilling. Skolen er kontakt av revygruppen ang. å lage Kirkevoll skoles jubileumsforestilling neste år. Rektor har informert noen lærere og sådd tanken. Skolen er positiv til ideen om at klassene bidrar og forestillingen sys sammen av prosjektgruppen. Ønsker forestilling før påske i 2019. Det kan være mulig å hoppe over Adina-dagen neste år for å rydde plass til dette.

- Status uteområder/nærmiljøprosjekt. Rektor og SFO-leder hadde sagt seg villig til å lede dette arbeidet, men ser at det blir for stor jobb å sette i gang. Det er alt et forfall av uteområdene etter rehabilitering. (Sykkelbane skal komme og skolen har fått penger, men ikke noe skjer (skolen purrer), sandvolleybane trenger vedlikehold, ny lekeplass er ikke helt ferdig, basketkurver skulle vært fikset). Skolen ønsker da først å sette i gang vedlikehold som må tas tak i, men ønsker også en langsiktig plan for uteområdene. Rektor sjekker om det er mulig å søke om midler for å få utarbeidet en helhetlig plan. Kommunen har vedlikehold og bytter lekeapparater mm. der skolen gir innspill på behov. Vedlikehold av en evt. kunstgressbane vil falle på Bergen kommune. Ballbinge må skolen drifte. Kirkevoll skole er ikke med i Bergen kommune sin langsiktige økonomiplan. Skolen oppfordrer FAU til å engasjere seg her og få klarhet i grunnen til dette. Skolen har sendt henvendelse, men kommunen vil ikke si så mye. FAU-ledelsen kontakter kommunen. Rektor sender info til FAU-leder.

**4.** Innspill til arbeidsgruppene:
Ønsker å gjennomføre dugnad på skolens uteområder 7. mai. Ønsker å sette i gang årlig dugnad før 17. mai igjen. Dugnaden ble kuttet ut ettersom skolen ikke hadde oppgaver, men nå er det behov igjen. Bygg og uteområde-gruppen tar denne saken.

**5**. Arbeid ble utført i arbeidsgruppene

**6.** Kort status fra gruppene om hva de jobber med:

Skole/hjem: Jobber med arbeidsdokumenter for overføring til neste års FAU. Følger opp rutiner for etterlysning av elever. Jobber også videre med dysleksivennlig skole.

Aktivitetsgruppen: Invitasjon til natursti for 4. klasse sendes snart ut som ranselpost.

Bygg og uteområder: Jobber med dugnaden og får liste fra skolen om oppgaver skolen ønsker utført. Gruppen var også på inspeksjon ute.

Tema: Oppfordrer alle til å komme på temakveld om stressmestring og helse for dagens ungdom som gruppen arrangerer i Fanaknotten onsdag 25. april. Invitasjon kommer snart.

Ungdom / revy: Det blir jubileumsforestilling før påske neste år. Jobber med å få på plass en arbeidsgruppe før sommeren. Rektor kommer med navn på hvem fra skolen som vil bidra her. Dersom noen andre foreldre ønsker å være med i dette prosjektet, så er det bare å ta kontakt med revygruppen. Konseptet for forestillingen må på plass før sommerferien.

Økonomi: Oppfordrer til å komme med prosjekter. Gruppen kan hjelpe til med søknader om midler.

7**.** Eventuelt

* Oppfordrer alle FAU-representanter til å dele info fra FAU på klassens Facebook-side.
* FAU har kontaktet leverandører ang. nye faner for klassetrinnene og dette lar seg gjøre, men det vil koste ca. 100 000. Rektor sjekker om de ønsker å gå videre med dette.
* Rektor oppfordrer til å arrangere enkle sosiale sammenkomster på skolen
* Arbeidsgruppene bør begynne å jobbe med overføringsdokument til neste års FAU og med arkivering av dokumenter. Dette tas opp på neste FAU-møte.
* Kjøkken er ferdig montert i matsal. SFO skal ha kantinedrift i samarbeid med ungdomstrinnet. Dette blir veldig bra!
* To fanebærere fra FAU er skaffet til årets 17. mai-tog

\*Neste møte er onsdag 2. mai og siste møte blir onsdag 6. juni

Referent: Siren Vatshelle